【晨課起筷馬】跑法改變威力未減半分
2024年04月02日 17:36
東網電視
更多新聞短片
第7場四班1650米,廖康銘馬房「妙算歡騰」雖然已屆6歲,不過戰鬥力依然鼎盛,季內5戰獲1冠2亞,贏馬一役不少蹄下敗將再出照贏,反映水準甚高,而前仗以不擅長的後追跑法衝入亞席,以大半身位輸畀「縱橫大進」,絕對係好賽績,現時居四班其實尚未有阻力。
「妙算歡騰」上仗再一次不放而留,結果落敗而回,係幕後部署錯誤?還是馬匹已失去以往前速?真係不得而知,反正競賽小組賽後又無查詢跑法。慶幸嘅係,馬房並未對「妙算歡騰」放棄,復課後連串打磨操練,可以話將馬匹狀態再推高一個層次。
先喺3月7日,安排試一課田泥1200米閘,呢課閘快馬不乏,包括轉投伍鵬志馬房即勝嘅「美麗第一」,「妙算歡騰」喺霍宏聲胯下騎幾步唔願搶之下即時收手,留喺馬群後跟走完成。到3月22日再試同程大閘,「妙算歡騰」呢課起步快,兩三步已順利透出,不過霍宏聲冇順勢搶放,反而刻意拖番實跟包廂位置,等到直路移出一口氣冚過對手,身後對手完全埋唔到身,睇嚟,稍留嘅跑法威力更強!
■陳志懷